"Zatiaľ neznámy 'návštevník' vošiel na pozemok pri rodinnom dome, pristúpil k zaparkovanému a neuzamknutému osobnému autu, nastúpil a pokojne naštartoval pomocou kľúča, ktorý bol ponechaný v spínacej skrinke. S vozidlom odišiel preč, pričom na konci obce Vrbov nezvládol riadenie a s vozidlom skončil v priekope. Tam auto aj nechal," priblížila hovorkyňa.
Poverený príslušník Obvodného oddelenia Policajného zboru v Kežmarku začal v tejto súvislosti trestné stíhanie pre trestný čin neoprávneného užívania cudzieho motorového vozidla. "Svojou neopatrnosťou a nezodpovednosťou majiteľ auta v značnej miere napomohol páchateľovi v jeho nekalej činnosti," skonštatovala Ligdayová. Polícia v tejto súvislosti vyzýva obyvateľov, aby nedávali zlodejom šancu svojím ľahkovážnym prístupom.